Metroo de Mekko

La metroo de Mekko () estas mallongdistanca fervojo en Mekko (Sauda Arabio). Ĝi estis malfermita la 15-an de novembro 2010 kaj havas la precipan celon transporti islamanajn pilgrimantojn inter la lokoj Mina, Muzdalifah kaj la ebenaĵo de Arafat.

La metroo pliparte veturas sur altigita, surpiliera vojo kaj uzas la norman ŝpuron (reldistancon) de 1435 mm kaj energi-provizadon per kontinua kurento de 1.500 V tra katenario. Ĝiaj trajnoj longas 300 metrojn, la (ĝis nun ununura, "rozkolora") linio longas 18 km kaj havas esence tri staciojn. Apartaĵo estas, ke ĉiu stacio estas triobla, kaj ĉiu trajno haltas nur en po unu el la tri stacioj. Tio malgrandigas la hom-amasojn en la stacioj kaj permesas servi pli grandan areon ĉirkaŭ la stacioj. Por eviti akcidentojn, inter la kajoj kaj la trakoj estas pordoj, kiuj malfermiĝas nur, kiam trajno haltas.

La unua linio estu ĝermo de estonta reto de kvin linioj, kiuj atingu ekzemple la flughavenon de Ĝido.

 Vidu ankaŭ 
 Metroo
 Metroo de Riado
 Listo de metrooj en la mondo

 Eksteraj ligiloj 

 UrbanRail.Net

Kategorio:Konstruaĵoj en Mekko
Mekao
Mekao
Kategorio:Fervojo en Sauda Arabio
Mekao